Tatiana Ondrejková

Tatiana Ondrejková (* 2. máj 1978, Hontianske Nemce) je slovenská podnikateľka, investorka, spoluzakladateľka a výkonná riaditeľka najväčšieho slovenského vyhľadávača leteniek Pelikan.sk. Podieľala sa na založení a prevádzke viacerých elektronických obchodov zameraných na módu.

Osobný život 
Ondrejková sa narodila v Hontianskych Nemciach. Štúdium začala na na Gymnáziu Jozefa Gregora Tajovského v Banskej Bystrici, no v polovici štúdia prestúpila na Gymnázium Federica Garciu Lorcu, aby sa v Bratislave mohla aktívne venovať tancu. Svoje stredoškolské vzdelanie ukončila maturitou.

Už od detstva ju zaujímali technológie a cestovanie. Práve preto sa rozhodla podnikať v oblasti cestovného ruchu.

Je matkou dvoch detí.

Podnikanie 
Ako dvadsaťročná založila firmu ITC Travel. Začiatky podnikania boli náročné a potenciálnych zákazníkov hľadala rôznymi spôsobmi. Napríklad si sama tlačila letáky, ktoré potom roznášala do poštových schránok. Aj takýmto spôsobom začala Ondrejková získavať nových zákazníkov do svojej prvej cestovnej kancelárie.

V roku 2004 sa podieľala na vzniku cestovateľského portálu Pelikan.sk, ktorý neskôr získal pozíciu najnavštevovanejšieho vyhľadávača leteniek na Slovensku. V súčasnosti zastáva pozíciu CEO (výkonná riaditeľka) tejto spoločnosti. V čase založenia bol server Pelikán prvým online predajcom leteniek s pomerne obmedzenou ponukou na Slovensku. V roku 2023 spoločnosť Pelikán pod vedením Tatiany Ondrejkovej poskytuje zákazníkom letenky od 800 leteckých spoločností a pôsobí na slovenskom, českom, poľskom, maďarskom, nemeckom a rakúskom trhu.  

Ešte pred príchodom pandémie COVID-19 Ondrejková hľadala vhodnú dovolenkovú destináciu, na ktorú by sa Pelikán špecializoval a mohol by sa stať lídrom na trhu. Ako destináciu s najväčším potenciálom identifikovala Spojené arabské emiráty, preto v roku 2023 Ondrejková a partneri prevzali cestovateľský portál Dubaj.sk. Internetový portál Dubaj.sk poskytuje ubytovanie a ďalšie doplnkové služby pre cestovateľov, ktorí sa zaujímajú o Spojené arabské emiráty a iné vybrané exotické destinácie.  

Okrem podnikania v oblasti cestovného ruchu Ondrejková podieľala na založení niekoľkých firiem pôsobiacich v oblasti e-commerce. Medzi úspešné projekty v oblasti módy patria napríklad Topankovo.sk (2009), Saxana.sk (2010). V roku 2023 sa podieľala na založení firmu AeroVentures, ktorá sa venuje investíciám do perspektívnych spoločností, ktorým chce pomáhať finančne aj strategicky. 

Ondrejková sa v roku 2023 zúčastnila televíznej show TV Markíza Jama Levova, ktorá je slovenskou verziou relácie Dragon’s Den.

Referencie 

Osobnosti z Hontianskych Nemiec
Slovenskí podnikatelia